PROKAL.CO, Sakit hati lawan maling, maulah Maman-ngaran sikung ni asal sambat nang manulis haja wal lah- rancak maigau amun guring.
Hati Maman mandadam banar lawan nang ngarannya maling. Maman salalu tamimpi mamukuli maling nang rancak mancuntan jamurannya.
Maka nang dicuntan lawan maling tu baju lawan salawar Maman nang hanyar berataan, nang kesahnya tu rancak dipakai lawan Maman bajalan.
Sangkal banar lawan nang ngarannya maling tu. Maman amun tamimpi kawa maigau nang kaya urang bekelahi.
Nah kabiasaan mamikirakan nang kada-kada pas guring, maulah Maman sakit surang.
Kesahnya tu pas Maman handak guring ni handak banar mahadangi maling nang rancak beraksi malam.
Lalu jendela wadahnya guring Maman mahintip ka wadah jamuran. Kabujuran hibak tapasan Maman nang dijamur.
Lawas mehimtip mata Maman mulai barat. Kada kawa manahani, Mamat lalu guring.
Pikiran mehadangi maling tabawa Maman lalu mimpinya. Maman barasa barhasil manangkap maling baju lawan selawarnya. Ngarannya sakit hati, Maman lalu mamukuli maling tu.
Kesahnya haja pang mamukuli tu. Maman nang guring lawan tangan mamukul wan batis manandang, tabangum bakajutan lawan bakuciak.
"Aduhhhh batis unda," kuciak Maman.
"Uy kenapa ikam Man," sambat kuitannya.
"Anu bah, ulun tamimpi manangkap maling," sambat Maman.
"Ikam katuju maigau, makanya batis ikam tatandang kayu ranjang tu. Tasakan," hulut abahnya. (oke/beb)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn